CELEX: 32010D0477
Language: lv
Date: 2010-05-19 00:00:00
Title: Eiropas Parlamenta un Padomes Lēmums Nr. 477/2010/ES ( 2010. gada 19. maijs ), ar ko atceļ Padomes Lēmumu 79/542/EEK, ar kuru izveido trešo valstu vai trešo valstu daļu sarakstu un nosaka dzīvnieku veselības, veselības aizsardzības un veterinārās sertifikācijas nosacījumus noteiktu dzīvu dzīvnieku un to svaigas gaļas ievešanai Kopienā

2.6.2010   
            
            
               LV
            
            
               Eiropas Savienības Oficiālais Vēstnesis
            
            
               L 135/1
            
         EIROPAS PARLAMENTA UN PADOMES LĒMUMS Nr. 477/2010/ES
   (2010. gada 19. maijs),
   ar ko atceļ Padomes Lēmumu 79/542/EEK, ar kuru izveido trešo valstu vai trešo valstu daļu sarakstu un nosaka dzīvnieku veselības, veselības aizsardzības un veterinārās sertifikācijas nosacījumus noteiktu dzīvu dzīvnieku un to svaigas gaļas ievešanai Kopienā
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 2. punktu un 168. panta 4. punkta b) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Ekonomikas un sociālo lietu komitejas atzinumu (1),
   pēc apspriešanās ar Reģionu komiteju,
   saskaņā ar parasto likumdošanas procedūru (2),
   tā kā:
   
               (1)
            
            
               Padomes Direktīvā 72/462/EEK (1972. gada 12. decembris) par veselības un veterinārās pārbaudes problēmām, ievedot liellopus, cūkas un svaigu gaļu no trešām valstīm (3), paredzēts izveidot sarakstu ar valstīm un to daļām, no kurām dalībvalstīm jāatļauj atsevišķu dzīvu dzīvnieku un atsevišķu dzīvnieku svaigas gaļas imports.
            
         
               (2)
            
            
               Tādēļ tika pieņemts Padomes Lēmums 79/542/EEK (1976. gada 21. decembris), ar kuru izveido trešo valstu vai trešo valstu daļu sarakstu un nosaka dzīvnieku veselības, veselības aizsardzības un veterinārās sertifikācijas nosacījumus noteiktu dzīvu dzīvnieku un to svaigas gaļas ievešanai Kopienā (4). Šis lēmums paredz higiēnas nosacījumus, lai Savienībā ievestu dzīvus dzīvniekus, izņemot zirgu dzimtas dzīvniekus, un šādu dzīvnieku svaigu gaļu, ietverot zirgu dzimtas dzīvniekus, bet izņemot gaļas izstrādājumus. Minētā lēmuma I un II pielikumā arī iekļauti veterināro sertifikātu paraugi un tādu trešo valstu un to daļu saraksts, no kurām Savienībā var importēt noteiktus dzīvus dzīvniekus un to svaigu gaļu.
            
         
               (3)
            
            
               Kopš minētā lēmuma pieņemšanas citos Kopienas tiesību aktos ir noteikta virkne jaunu prasību dzīvnieku veselības un sabiedrības veselības jomā, tostarp Padomes Direktīvā 2002/99/EK (2002. gada 16. decembris), ar ko paredz dzīvnieku veselības noteikumus, kuri reglamentē tādu dzīvnieku izcelsmes produktu ražošanu, pārstrādi, izplatīšanu un ievešanu, kas paredzēti lietošanai pārtikā (5), un Padomes Direktīvā 2004/68/EK (2004. gada 26. aprīlis), ar ko nosaka dzīvnieku veselības noteikumus par dažu nagaiņu sugu dzīvu dzīvnieku importu un tranzītu caur Kopienu (6), kā arī Eiropas Parlamenta un Padomes Regulā (EK) Nr. 852/2004 (2004. gada 29. aprīlis) par pārtikas produktu higiēnu (7), Eiropas Parlamenta un Padomes Regulā (EK) Nr. 853/2004 (2004. gada 29. aprīlis), ar ko nosaka īpašus higiēnas noteikumus attiecībā uz dzīvnieku izcelsmes pārtiku (8), Eiropas Parlamenta un Padomes Regulā (EK) Nr. 854/2004 (2004. gada 29. aprīlis), ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (9), un Eiropas Parlamenta un Padomes Regulā (EK) Nr. 882/2004 (2004. gada 29. aprīlis) par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (10).
            
         
               (4)
            
            
               Minētie Kopienas tiesību akti ir jauns regulējums minētajā jomā, turklāt Direktīva 72/462/EEK ir atcelta ar Direktīvu 2004/68/EK.
            
         
               (5)
            
            
               Direktīvas 2004/68/EK 20. pantā paredzēts, ka īstenošanas noteikumi, kas, pamatojoties uz Direktīvu 72/462/EEK, pieņemti saskaņā ar lēmumiem par dzīvu dzīvnieku, gaļas un gaļas produktu importu, inter alia, Lēmumu 79/542/EEK, ir spēkā, līdz tos aizstāj ar pasākumiem, kuri pieņemti saskaņā ar jauno regulējumu.
            
         
               (6)
            
            
               Turklāt Eiropas Parlamenta un Padomes Direktīvas 2004/41/EK (2004. gada 21. aprīlis), ar ko atceļ dažas direktīvas par pārtikas higiēnu un dzīvnieku veselības nosacījumiem attiecībā uz dažu lietošanai pārtikā paredzētu dzīvnieku izcelsmes produktu ražošanu un laišanu tirgū (11), 4. panta 3. punktā paredzēts, ka īstenošanas noteikumus, kas pieņemti saskaņā ar Direktīvu 72/462/EEK, turpina piemērot, līdz tiek pieņemti nepieciešamie noteikumi saskaņā ar Regulu (EK) Nr. 852/2004, Regulu (EK) Nr. 853/2004, Regulu (EK) Nr. 854/2004 vai Direktīvu 2002/99/EK.
            
         
               (7)
            
            
               Komisijas Regulā (ES) Nr. 206/2010 (2010. gada 12. marts), ar ko izveido sarakstus, kuros iekļautas trešās valstis, to teritorijas vai daļas, no kurām Eiropas Savienībā atļauts ievest konkrētus dzīvniekus un svaigu gaļu, un nosaka veterinārās sertifikācijas prasības (12), ir paredzētas veterinārās sertifikācijas prasības un citi noteikumi, kuru pamatā ir jaunais regulējums un kuri aizstāj noteikumus saskaņā ar Lēmumu 79/542/EEK. Tādējādi ar minētās regulas spēkā stāšanās brīdi Lēmums 79/542/EEK zaudēs spēku un vairs netiks piemērots.
            
         
               (8)
            
            
               Savienības tiesību aktu skaidrības un pārredzamības labad Lēmums 79/542/EEK būtu nepārprotami jāatceļ no minētā datuma,
            
         IR PIEŅĒMUŠI ŠO LĒMUMU.
   1. pants
   Lēmumu 79/542/EEK atceļ no 2010. gada 9. aprīļa.
   Atsauces uz atcelto lēmumu uzskata par atsaucēm uz Regulu (ES) Nr. 206/2010.
   2. pants
   Šis lēmums ir adresēts dalībvalstīm.
   
      Strasbūrā, 2010. gada 19. maijā
      
         
            Eiropas Parlamenta vārdā –
         
            priekšsēdētājs
         
         J. BUZEK
      
      
         
            Padomes vārdā –
         
            priekšsēdētājs
         
         D. LÓPEZ GARRIDO
      
   
   
      (1)  2009. gada 16. decembra Atzinums (Oficiālajā Vēstnesī vēl nav publicēts).
   
      (2)  Eiropas Parlamenta 2010. gada 25. marta Nostāja (Oficiālajā Vēstnesī vēl nav publicēta) un Padomes 2010. gada 26. aprīļa Lēmums.
   
      (3)  OV L 302, 31.12.1972., 28. lpp.
   
      (4)  OV L 146, 14.6.1979., 15. lpp.
   
      (5)  OV L 18, 23.1.2003., 11. lpp.
   
      (6)  OV L 139, 30.4.2004., 321. lpp.
   
      (7)  OV L 139, 30.4.2004., 1. lpp.
   
      (8)  OV L 139, 30.4.2004., 55. lpp.
   
      (9)  OV L 139, 30.4.2004., 206. lpp.
   
      (10)  OV L 165, 30.4.2004., 1. lpp.
   
      (11)  OV L 157, 30.4.2004., 33. lpp.
   
      (12)  OV L 73, 20.3.2010., 1. lpp.